στραταγεοντες των αιτωλων παναιτωλου μηνος αγυεου εν δε δελφοις αρχοντος ξενεα μηνος ηρακλεου επι τοισδε απεδοτο πατρων γλαυκιωνος χαλειευς συνευδοκεοντος του υιου κλεωνος τοι απολλωνι τωι πυθιωι σωμα ανδρεον οι ονομα καλλικρατης το γενος οικογενης τιμας αργυριου μναν τριων και ταν τιμαν εχει καθως αυτος επιστευσε καλλικρατης ταν ωναν τωι θεωι εφ ωιτε ελευθερον ειναι και ανεφαπτον απο παντων επει κα τι παθη πατρω[ν]. παραμεινατω δε καλλικρατης παρα πατρωνα εως κα ζ[η] πατρων ποιων το ποτιτασσομενον παν και νυκτος και αμερας ανεκκλητως το δυνατον ει δε κα η μη παραμενη η μη ποη το ποτιτασσομενον καλλικρατης πατρωνι κυριος εστω κολαζων ως κα θελη και αλλος ον κα πατρων κελευση. ει δε τις εφαπτοιτο καλλικρατεος επει κα τι παθη πατρων κυριος εστω συλεων αυσαυτον και αλλος ο παρατυνχανων επ ελευθεριαι αζαμιοι οντες και ανυποδικοι πασας δικας [κ]αι ζαμιας. κυριος δε εστω καλλικρατης ποιων ο κα θελη και αποτρεχων [ο]ις κα θελη. βεβαιωτηρες κατα τον νομον μικκυλος λαδικου χαλειευς πραξιας ευδοκου δελφος. μαρτυρες οι ιερεις του απολλωνος ταραντινος αμυντας και οι αρχοντες δαμων ξενων πολυων ιδιωται γλαυκος ξενωνος αρχελαος πραουχου αλεξων χαριξενου σωσιας ξενωνος απολλοδωρος σωπατρο[υ].
Phokis — Delphi — 170-157/6 BC
 170-157/6 BC